1852-ben Amerikába költözött. Előbb Philadelphiában, 1855-ben pedig a Wisconsin állambeli Watertownban telepedett le. Rövid idő alatt a Republikánus Párt egyik legbefolyásosabb vezére lett, mire az 1860. évi választások után Abraham Lincoln spanyol követnek nevezte ki. 1862 tavaszán visszatért Amerikába, hogy az unió hadseregébe lépjen. Franz Sigel vezénylete alatt kitűnt a második Bull Run-i csata, a chancellorsville-i csata, a gettysburgi csata során és több más ütközetben. Azután Joseph Hooker alatt harcolt Tennessee-ben. A polgárháború után republikánus lapot indított Detroitban, "Detroit Post" címen. 1867-ben St. Louis-ba költözött, ahol a "Westliche Post" társtulajdonosa és szerkesztője lett.